มีอะไรกับแฟนก่อนประจำเดือนมา 3-4 วัน ตอนแฟนสอดนิ้วเข้าไปมีเลือดคล้ายๆปจด. หลังจากนั้นสองสามวันก็เจ็บหัวนม แล้วปวดท้องน้อย เลยสงสัยว่าจะท้องไหมค่ะ
สวัสดีค่ะ หากมีเพศสัมพันธ์ในช่วงก่อน 7 วันที่ประจำเดือนจะมา ถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อย แต่หากหลังจากมีเพศสัมพันธ์ไปแล้ว 7 วัน ประจำเดือนยังไม่มา โอกาสที่จะตั้งครรภ์ก็มีได้ส่วนการใช้นิ้วมือสอดใส่เข้าช่องคลอด อาจมีโอกาสที่ทำให้เยื่อบุช่องคลอดเกิดการฉีกขาดได้ เนื่องจากส่วนของเล็บมีความแข็ง ซึ่งก็อาจทำให้มีเลือดออกเล็กน้อยได้สำหรับอาการเจ็บหัวนมและปวดท้องน้อย น่าจะเป็นอาการก่อนที่ประจำเดือนจะมาค่ะ ไม่น่าใช่อาการของการตั้งครรภ์ เนื่องจากอาการต่างๆ ของการตั้งครรภ์จะปรากฏหลังจากอาการขาดประจำเดือนไปแล้วประมาณ 2 สัปดาห์ค่ะ